[bookmark: _GoBack]*~.คำนึง.~*

๏ สุรีย์รอนอ่อนแล้ว........... เลือนหาว
หดหู่อยู่ทุกคราว................ ข่มรื้น
แลรอนผ่อนแสงพราว......... เพลิงแผ่ว
เพียงผ่านม่านตาชื้น........... ฉ่ำห้วงดวงเห็น ฯ

๏ เย็นเย็นยามใกล้ค่ำ......... ต่ำแสง
ประหนึ่งสูรย์แสดง............... ส่องด้าว
รินรินกลิ่นเปลี่ยนแปลง........ ไปสู่ ดับเฮย
เผยสิ่งจริงว่าก้าว................. กร่อนใกล้มลายชนม์ ฯ

๏ ยลเย็นเห็นดับแท้............. ชีวา
ร่นลู่สู่มรณา........................ เท่านั้น
เหลียวไหนไป่เห็นหา............ ทางรอด
ทุกขณะมีแต่ดั้น................... ดุ่มด้นชนม์สลาย ฯ

๏ ความตายใกล้ดั่งเอื้อม....... โอบถึง
ใกล้กว่าใครคำนึง................. แค่น้อย
ปราชญ์ปวงห่วงรำพึง............ ลมแผ่ว
ตะวันต่ำเย็นย่ำคล้อย........... ใคร่ล้วนครวญเห็น ๚๛

....อารยะ คชทีป....

